**ДОМ ЗДРАВЉА ЋИЋЕВАЦ**

**БРОЈ: 117**

**11.02.2025. године**

**Ћ и ћ е в а ц**

На основу члана 7-9. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ("Сл. гл. РС", бр. 96/2019, бр.58/2020, 135/2022 и 2/2024), Кадровског плана Дома здравља Ћићевац за 2024.годину,  Инструкције о реализацији тачке 3. кадровских планова здравствених установа из Плана мреже здравствених установа бр: 120-01-151/2020-02 од 25.12.2020.године...  и 06.02.2025.године  и Одлуке о потреби  заснивања радног односа на одређено време број 116 oд 11.02.2025. године и чл. 23. Статута Дома здравља Ћићевац, вд директора  Дома здравља Ћићевац, расписује:

**Ј А В Н И    О Г Л А С**

**ЗА ПРИЈЕМ  У РАДНИ ОДНОС**

**НА ОДРЕЂЕНО ВРЕМЕ**

1. **Доктора медицине нa одређено време,** због повећаног обима посла, за рад на пословима доктор медицине  у **Одељењу за здравствену заштиту одраслог становништва**   Дома здравља Ћићевац, **најкасније до 31.05.2025.године, са могућношћу продужетка трајања уговора на одређено време** у складу са  Инструкцијом о реализацији тачке 3. кадровских планова здравствених установа из Плана мреже здравствених установа или сагласности Комисије за кадрове здравствених установа Министарства здравља.

**- 1 извршилац.**

**УСЛОВИ ЗА ЗАСНИВАЊЕ РАДНОГ ОДНОСА**: поред општих услова предвиђених Законом о раду, кандидат треба да испуњава и посебне услове:

      завршен медицински факултет  VII-1 степен стручне спреме,  положен стручни испит и  поседовање лиценце за рад или решење о упису у Комору.

     Опис послова : У складу са Правилником о организацији и систематизацији послова у Дому здравља Ћићевац.

**2. Медицинска сестра-техничар,** због боловања радника преко 30 дана на пословима медицинска сестра – техничар у   **Одељењу за здравствену заштиту одраслог становништва,** Дома здравља Ћићевац .  на одређено време, **најкасније до 31.05.2025.године, са могућношћу продужетка трајања уговора на одређено време у складу са**Инструкцијом о  реализацији тачке 3. кадровских планова здравствених установа из Плана мреже здравствених установа или сагласности Комисије за кадрове здравствених установа Министарства здравља.

**- 2 извршиоца**

***УСЛОВИ ЗА ЗАСНИВАЊЕ РАДНОГ ОДНОСА*** : поред општих услова предвиђених Законом о раду, кандидати треба да испуњавају и посебне услове:

- завршена средња  медицинска школа општег смера, IV степен стручне спреме, положен стручни испит, поседовање лиценце за рад или решења о упису у Комору.

Опис послова : Утврђен Правилником о организацији и систематизацији послова у Дому здравља Ћићевац.

                 Кандидати који се пријављују на оглас достављају: 

             -  пријаву на оглас у којој се наводи за које радно место се пријављују, потписана од стране подносиоца;

 -  кратку биографију са адресом и контакт телефоном;

 -  оверену фотокопију дипломе о стеченом образовању;

             -  оверену фотокопију уверења или потврде о положеном стручном испиту

             -  оверену фотокопију лиценце за рад или решења о упису у Комору

             -  фотокопију личне карте или очитане податке из личне карте;

-  фотокопију извода из матичне књиге рођених;

- фотокопију извода из матичне књиге венчаних ( ако је кандидат променио презиме)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

О потреби спровођења даљих разговора са кандидатима  који се јаве на оглас, ради пружања додатних података који могу бити важни за одлуку о пријему, одлучује директор.

О коначном избору кандидата одлучује директор.

Изабрани кандидат пре заснивања радног односа дужан је да достави лекарско уверење као доказ о здравственој способности за послове за које се заснива радни однос.

Уколико изабрани кандидат не достави наведени документ у остављеном року, са њим се неће закључити уговор о раду.

**Пријавe** **на  оглас могу се поднети у року од 8 дана од дана објављивања огласа у листу „Послови“  Националне службе за запошљавање.**

                Непотпуне и неблаговремене пријаве неће се разматрати.

                Пријаве са документацијом доставити на адресу:  Дом здравља Ћићевац, улица Светог Саве а, број 19а,  37210  Ћићевац.

                Оглас објавити код Националне службе запошљавања,  web страници Министарства здравља и сајту Дома здравља Ћићевац.

**В.Д. ДИРЕКТОР**

**ДОМ ЗДРАВЉА ЋИЋЕВАЦ**

др Марија Марковић, док.мед.